//////  i  n\\\xXX 

JESU  VIDNESBYRD  ER  PROFETIENS  AAND 


NUMMER   7 


1.  APIUL  1924 


73.  AARGANG 


TIDERNES  TEGN. 

(Tale  af  Dr.  James  E.  Talmage,  en  af  cle  Tolv,  ved  Konferencen 
i  Salt  Lake  City  den  6.  Oktober  1923.) 

Hvorsomhelst  jeg  færdes  blandt  Sidste -Dages  Hellige  og 
mødes  med  dem  i  de  forskellige  Ward,  Stave  og  i  Missionerne, 
hvortil  Pligten  kalder  mig,  finder  jeg  dem  opfyldte  af  en  Op- 
rigtighedens Aand,  af  Haab,  Tillidsfuldhed  og  Tro,  blandet 
med  Deltagelse  og  alvorlig  Eftertanke.  De  er  lykkelige,  men 
deres  Lykke  er  ikke  Overfladiskhed,  thi  den  er  forenet  med 
inderlig  Omsorg  og  Interesse  for  deres  nuværende  og  frem- 
tidige Stilling. 

Vi  glæder  os  over,  at  Guds  Værk  skrider  fremad;  at  »en 
uafbrudt  Hensigt  gaar«  ned  gennem  Tiderne;  at  alt  det  forbi- 
gangne har  været  en  Forberedelse  for  det,  som  nu  er,  og  fol- 
det, som  skal  komme;  at  der  var  en  Begyndelse,  ligesom  der 
skal  være  en  Slutning  paa  dette  særlige  Afsnit  af  Herrens 
Hensigter  vedrørende  sine  Børn. 

Jorden  blev  skabt  hovedsagelig  for  at  Herrens  Hensigter 
vedrorende    Menneskene   kunde    blive    opfyldte.    Astronomen 

betragter  den  som  en  af  Universets  Kloder;  Geologen  ser  paa 
den  som  Genstanden  for  hans  Undersøgelser;  men  ved  Siden 
af  saadanne  Opfattelser  betragter  vi  den  som  en  af  de  mange 
Verdener  skabte  i  en  bestemt  Hensigt,  i  hvilken  den  menne- 
skelige Families  Skæbne  indtager  den  vigtigste  Plads  i  Ska- 
berens Beslutning  om  at  lade  den  blive  til.  Vi  læser,  at  Her- 
ren aabenbarede  til  sin  Ven  og  Tjener,  Abraham,  at  før  Jor- 
den blev  dannet,  saå  Gud  ud  i  Rummet  og  sagde  til  dem,  der 
var  hos  ham:  Vi  vil  tage  af  disse  Elementer,  og  vi  vil  skabe 
en  Jord,  hvorpaa  disse  Fornuftvæsener  kan  bo,  iførte  Lege- 
mer, og  vi  vil  prøve  dem  dermed  og  se,  om  de  vil  gøre  alt, 
hvad  Herren  deres  Gud  skal  befale  dem. 

Eftersom  dette  var  Hensigten  med  denne  Verdens  Skabelse, 
kan  vi  let  forstaa,  at  der  maa  være  en  nøje  Forbindelse  .mel- 
lem Jordens  og  Menneskets  indbyrdes  Forhold.  Vi  læser,  at 
Herren  sagde  til  Adam,  efter  hans  Overtrædelse  i  Edens  Have: 
»Jorden  være  forbandet  for  din  Skyld  .  .  .  den  skal  bære  dig 
Torn  og  Tidsel.  ...  I  dit  Ansigts  Sved  skal  du  æde  dit  Brød.« 

Denne  tilsyneladende  strenge  Straf  vilde  kun  være  Tale- 

maader,  hvis  den  ikke  betød,  at  en  stor  Forandring  fandt 

Sted  paa  Jorden  formedelst  denne  Forbandelse.  Og  Skrifterne 

aabenbarer    en    meget    betydningsfuld    Forbindelse    mellem 

Jordens   og   Menneskeslægtens    Udviklingsstadier.    Jorden    er 

endog  bleven  personificeret.  Vi  erfarer,  at  den  retfærdige  Enok 

betragtede  den  som  en  bevidst  og  følsom  Skabning,  thi  vi 

læser: 

»Og  det  skete,  at  Enok  beskuede  Jorden;  og  han  hørte  en  Røst 
fra  dens  Indre,  sigende:  Ve,  ve  over  mig,  Menneskenes  Moder.  Jeg 
er  i  Pine,  jeg  er  træt  paa  Grund  af  mine  Rørns  Ugudelighed!  Naar 
skal  jeg  hvile  og  blive  renset  fra  den  Urenhed,  som  er  udgaaet  fra 
mig?  Naar  vil  min  Skaber  helliggøre  mig,  at  jeg"  maa  hvile,  og 
Retfærdighed  forblive  en  Tid  paa  mig?«  (Moses  7:  48.) 

Efter  fortsatte  Aabenbarelser  til  denne  Profet  og  Seer  an- 
gaaende  den  menneskelige  Families  fremtidige  Udvikling  og 
Herrens  Hensigter  vedrørende  denne,  raabte  han  til  Herren 
i  sin  Vaande:  »Naar  skal  Jorden  hvile?«  Det  blev  da  vist  ham, 

at  den  opstandne  Kristus  skulde  komme  tilbage  til  Jorden  i 
de  sidste  Dage,  i  Tidernes  Fyldes  Husholdning,  og  at  han, 
Herren,  vilde  oprette  en  tusindaarig  Fredsregering.  »Og  Da- 
gen kommer,  da  Jorden  skal  hvile,  men  for  den  Dag  skulle 
Himlene  formorkes,  og  et  Mørkets  Slor  skal  indhylle  Jorden; 
Himlene  skulle  ryste  og  ligeledes  Jorden,  og  stor  Trængsel 
skal  der  være  iblandt  Menneskenes  Born;  men  mit  Folk  vil 
jeg  bevare.« 

Er  det  ikke  blevet  sagt  til  os,  at  vi  kan  hellige  Jorden  eller 
besmitte  den  efter  vore  Gerninger?  Der  er  en  noje  Forbin- 
delse mellem  Menneskenes  Retfærdighed  eller  Synd  og  de 
forefaldende  Naturbegivenheder,  efter  vor  Synsmaade  gavn- 
lige eller  skadelige,  gode  eller  slette,  opbyggende  eller  ode- 
læggende  i  deres  Beskaffenhed.  Den  krasse  Materialist  vil 
maaske  sige,  at  der  ingen  Forbindelse  kan  være  mellem  Men- 
neskers Retfærdighed  og  Jordskælv,  eller  mellem  Menneskers 
Moral  og  Oversvømmelser.  Men  der  er! 

Angaaende  dette  Emne  vil  jeg  læse  mine  egne  Udtalelser 
ved  en  tidligere  Lejlighed:  Vi  lærer  gennem  Skriften,  at 
Adams  Overtrædelse  frembragte  en  falden  Tilstand,  ikke  alene 
for.  Menneskenes  Vedkommende,  men  ogsaa  for  selve  Jordens. 
I  denne  og  i  talrige  andre  betydningsfulde  Tildragelser,  i 
hvilke  Guds  direkte  Mellemkomst  har  været  lagt  for  Dagen, 
bemærkedes  straks  Forbindelsen  mellem  Mennesket  og  Naturen. 

Menneskeslægtens  Synder  kan  saaledes  fremkalde  Ulykker 
i  Form  af  odelæggende  Naturbegivenheder,  der  kan  kaldes  na- 
turlige, fordi  de  var  forskyldte.  Og  menneskelig  Retfærdighed 
kan  fremkalde  en  fredelig  og  velsignet  Samvirken  med  Ele- 
menterne. 

»Forbandet  være  Jorden  for  din  Skyld,«  var  det  guddomme- 
lige Magtbud  til  det  første  Menneske.  I  Modsætning  hertil, 
læg  Mærke  til  Løftet,  givet  til  Israel,  at  Opfyldelsen  af  Her- 
rens Lov  skulde  gøre  Aarstiderne  gunstige,  bringe  frugtbar- 
gørende Regn  og  Jordens  Afgrøde  skulde  blive  saa  stor,  at 
deres  Lader  ikke  kunde  rumme  den.  (Se  Mal.  3:  8—12.) 


100 

Almindelig  Tilsidesættelse  af  Guds  Love  i  Noas  Dage  bragte 
Syndfloden  over  Jorden,  idet  »alle  Kilder  i  den  store  Afgrund 
opbrast,  og  Himmelens  Sluser  oplodes«. 

Enok,  der  levede  før  Noa,  blev  sendt  for  at  forkynde  Om- 
vendelse til  en  falden  Slægt,  og  saa  stor  en  Kraft  og  Myndig- 
hed besad  han,  at  »han  talede  Herrens  Ord,  og  Jorden  skæl- 
vede, og  Bjergene  flygtede  paa  hans  Befaling;  og  Vandstrøm- 
mene forandrede  deres  Løb«.  Han  forudsaa  Syndflodens 
Komme,  da  »Himlene  skulle  formørkes,  og  et  Mørkets  Slor 
indhylle  Jorden;  Himlene  skulle  ryste  og  ligeledes  Jorden«. 

Som  en  passende  Baggrund  for  den  grufulde  Tildragelse 
paa  Golgatha  lagde  et  dybt  Morke  sig  omkring  Stedet,  »og 
Jorden  skjalv  og  Klipperne  revnede«.  .  .  . 

Som  var  forudset,  ja,  og  forudsagt  af  Kristus  selv  og  hans 
Profeter,  der  levede  før  hans  Komme  i  Kødet,  og  af  dem,  som 
levede  efter  i  forrige  Tider,  og  af  Profeterne  i  denne  Uddeling, 
er  store  Ødelæggelser  komne  og  skal  komme  over  Jorden  for- 
medelst Menneskenes  Synder.  I  det  88.  Kapitel  af  Pagtens  Bog, 
en  Aabenbaring  kaldet  »Oliebladet«,  given  til  Profeten  den 
27.  December  1832,  læser  vi  følgende: 

»Thi  om  ikke  mange  Dage  skal  Jorden  skælve  og  rave  frem  og 
tilbage  lig  en  Drukken.  Og  Solen  skal  skjule  sit  Ansigt  og  ikke  give 
sit  Skin,  og  Maanen  skal  bades  i  Blod,  og  Stjernerne  skulle  blive 
saare  vrede  og  nedkaste  sig  ligesom  en  Figen,  der  falder  ned  al'  et 
Figentræ. 

Og  efter  eders  Vidnesbyrd  kommer  Vrede  og  Hævn  over  Fol- 
ket; 

Thi  efter  eders  Vidnesbyrd  kommer  der  et  Vidnesbyrd  ved  Jord- 
skælv, der  skal  foraarsage  en  Jamren  i  Jordens  Midte,  og  Menne- 
skene skulle  falde  om  paa  Jorden  og  ikke  være  i  Stand  til  at  kunne 
staa. 

Og  ligeledes  kommer  der  et  Vidnesbyrd  ved  Tordens  Rost,  og 
Lyns  Røst,  og  Storms  Røst,  og  Havets  Bølgers  Rost,  der  hæve  sig 
over  deres  Grænser. 

Og  alle  Ting  skulle  være  i  Bevægelse,  og  Menneskers  Hjerter 
skulle  forsmægte;  thi  der  skal  komme  en  Frygt  over  alle  Folk.« 

Hvad  der  har  været  kaldt  den  største  Ulykke  i  Historien, 
er  i  frisk  Minde.  Hundred  Tusinder  af  Mennesker  mistede 

Livet  i  det  store  Jordskælv  i  Japan.  Jeg  kan  kun  sige,  at  saa- 
danne  Naturomvæltninger  sker  i  Overensstemmelse  med  Pro- 
fetierne. Herren  forbyde,  at  jeg  skulde  driste  mig  til  at  fælde 
Dom  over  dem,  som  blive  hjemsøgte,  over  dem,  der  mistede 
deres  Liv  i  saadanne  Katastrofer.  Menneskelig  Visdom  er 
ikke  i  Stand  til  rigtigt  at  forklare  Resultaterne  ved  at  anvende 
almindelige  Love  eller  Aarsager  paa  de  enkelte  Tilfælde;  og 
naar  Herrens  Straffedomme  rammer  Jorden  og  dens  Indbyg- 
gere, er  der  mange  Uskyldige,  som  maa  lide  med  de  Skyldige. 
Mange  omkommer,  som  ikke  personligt  er  skyldige,  eller  som 
ikke  direkte  er  ansvarlige  for  det,  der  finder  Sted. 

(Fortsættes.) 


AANDELIGE  MEDDELELSER. 

(Af  Ældste  D.  M.  McÅllistét  i  »Liahona«) 

Ordene  »Aande-Meddelelser«  leder  Tanken  hen  paa  flere 
forunderlige  Tildragelser  af  denne  Beskaffenhed,  omtalte  i 
Bibelen,  Mormons  Bog  og  andre  hellige  Skrifter,  hvori  der 
berettes  om  aandelige  Væseners  Tilsynekomst  eller  at  Stem- 
mer fra  den  usynlige  Verden  hortes.  I  denne  Forbindelse  er 
der  omtalt  to  Slgas  aandelige  Væsener,  den  ene  Slags  er  him- 
melske Sendebud,  der  meddeler  Sandheder,  som  er  ophøjende 
og  gavnlige  for  de,  der  modtager  dem;  den  anden  Slags  er 
onde  Aander,  hvis  snedigt  fremsatte  Meddelelser  udgives  for 
Sandhed,  men  som  i  Virkeligheden  er  værdiløse  og  vild- 
ledende. Forskellen  mellem  disse  to  Slags  Væsener  vil  som 
Regel  komme  for  Dagen  ved  at  overveje  Meddelelsens  Ind- 
hold og  Beskaffenhed. 

Det  er  tydeligvis  Guds  Vilje,  at  hans  Børn  paa  Jorden 
skulde  være  afskaarne  fra  direkte  Forbindelse  med  A åndernes 
Verden,  undtagen  naar  Gud  i  sin  Visdom  finder  det  nødven- 
digt at  sende  sine  Budbærere  til  Mennesker  i  Kødet.  At  dette 
for  os  uigennemtrængelige  Slor  adskiller  den  fysiske  og  aande- 
lige Verden,  er  der  udentvivl  gode  Grunde  for.  Det  kan  være, 

at  et  saadant  Forhold  er  nødvendigt  for,  at  Troen  kan  gøre  sig 
gældende  hos  Mennesket  i  storre  Udstrækning.  Tro,  der  giver 
Mennesket  Kraft  til  at  adlyde  Guds  Love,  vilde  maaske  ellers 
ikke  tilstrækkeligt  udvikles  i  ham,  og  følgelig  kunde  han 
ikke  opnaa  den  herlige  Belønning,  som  de  gode  Gerninger, 
der  er  en  Følge  af  en  saadan  Tro,  vil  bringe  ham. 

Det  er  en  beklagelig  Kendsgerning,  at  der  er  en  Masse 
Mennesker,  som  lader  haant  om  Aabenbaringerne  angaaende 
aandelige  Forhold,  hvilke  findes  i  Skrifterne,  men  som  soger 
ad  andre  end  den  af  Himmelen  anviste  Vej  at  skaffe  sig  Un- 
derretning om  Ting,  som  Gud  har  besluttet  skulde  holdes 
skjult  for  Menneskene,  undtagen  for  saa  vidt  han  aabenbarer 
det  for  dem.  Esajas  havde  den  Slags  Folk  i  Tankerne,  da 
han  skrev:  »Og  naar  de  ville  sige  til  eder:  Søger  til  Spaa- 
kvinderne  og  Tegnudlæggerne,  som  hviske  og  mumle,  da 
siger;  skal  ikke  et  Folk  søge  til  sin  Gud?  skal  man  soge  til  de 
Døde  for  de  Levendes  Skyld?«  Det  er  en  sørgelig  Kendsger- 
ning, at  der  er  mange  lærde  og  dannede  Mennesker,  som  i 
vore  Dage  søger  at  komme  i  Forbindelse  med  Aandernes  Ver- 
den gennem  »Medier«,  Aandemanere  o.  s.  v.  At  de  lejligheds- 
vis modtager  saadanne  Meddelelser  i  en  eller  anden  Form, 
er  der  ingen  Tvivl  om,  men  da  det,  de  modtager,  kommer  til 
dem  paa  en  anden  end  den  af  Gud  bestemte  Maade,  er  det 
som  Regel  unyttigt  og  rimeligvis  falskt. 

Aandelige  Meddelelser  er  ikke  begrænsede  til  saadanne,  som 
kan  fornemmes  gennem  de  fysiske  Sanser.  Der  er  andre,  som 
er  kendelige  for  vort  aandelige  jeg,  for  vor  sjette  Sans,  som 
den  ofte  kaldes.  Denne  Slags  aandelige  Meddelelser  er  maaske 
ikke  altid  saa  haandgribelige,  som  de  foregaaende,  rimeligvis 
af  den  Grund,  at  de  næsten  altid  er  til  Stede  hos  enhver  af  os, 
uden  at  vore  fysiske  Sanser  paavirkes  af  dem.  Mange  Tan- 
ker, Ord  og  Handlinger  er  Følgen  af  saadanne  aandelige 
Meddelelser,  der  paavirker  vor  Sjæl.  Menneskets  Sind,  den 
tænkende  og  søgende  Egenskab,  med  andre  Ord,  hans  aande- 
lige Jeg,  paavirkes  ofte  af  den  Helligaand  eller  af  Mørkets 

Aand,  alt  eftersom  han  frivilligt  underkaster  sig  den  ene  eller 
den  anden  i  det  Øjeblik,  han  siger  eller  gør  noget.  Mennesket 
taler  og  handler  i  Overensstemmelse  med  sin  egen  fri  Vilje, 
thi  Gud  gav  ham  hans  Handlefrihed.  Han  kan  følge  den  gøde 
eller  daarlige  Indflydelse  efter  eget  Ønske.  Et  Ord  sagt  eller 
en  Handling  udført  under  Øjeblikkets  Indskydelse  uden  Over- 
vejelse  er  maaske  Følgen  af  en  Tanke,  frembragt  af  en  ond 
Aand;  paa  den  anden  Side,  gode  Ord  og  Handlinger  følger 
tænksom  Overvejelse  under  Indflydelse  af  den  »Aand,  der 
oplyser  ethvert  Menneske«. 

Disse  Overvejelser  leder  til  den  Slutning,  at  det  maa  være 
af  den  allerstørste  Betydning  for  enhver  af  os  at  være  i  Stand 
til  øjeblikkeligt  at  afgøre,  hvilken  af  de  to  aandelige  Ind- 
flydelser, der  søger  at  paavirke  os.  Dette  vil  utvivlsomt  blive 
en  let  Sag  for  os,  dersom  vi  er  opfyldt  af  Ønsket  om  at  gore 
det  gode  og  forkaste  det  onde.  Det  er  farligt  for  os  at  være 
ligegyldige  med  Hensyn  til  de  Tanker,  vi  lader  fæste  Bo  i 
vort  Sind.  Hvis  vi  undlader  at  anstrenge  os  for  at  give  Agt 
paa  det  gode  og  modsætte  os  det  onde,  vil  det  sidste  tage  Over- 
haand  i  os  og  vil  besejre  os.  Vor  sikre  Hjælper  og  Støtte  er 
den  Helligaand,  og  vi  bør  vedblivende  soge  at  være  os  dens 
Nærværelse  bevidst  og  lytte  til  dens  »hviskende  Stemme«. 


STRØTANKER. 

Du  har  ikke  Raad  til  at  købe,  hvad  du  ikke  har  Raad  til 
at  eje. 

Næst  efter  Erhvervelsen  af  gode,  trofaste  Venner  er  intet  af 
større  Værdi  end  Anskaffelsen  af  gode  Boger,  siger  Visman- 
den. Men  en  god  Bog  svigter  aldrig,  det  gor  sommetider  Ven- 
nerne. 

Det  er  ligesaa  vigtigt  at  vide,  hvad  Livet  ikke  er,  som  at 
vide,  hvad  det  er. 

SURDEJGEN. 

Himmeriges  Rige  ligner  en  Surdejg,  som  en 
Kvinde  tog  og  lagde  ned  i  tre  Maal  Mel,  indtil 
det  blev  syret  altsammen.  (Matt.  13:  33.) 

Vide  I  ikke,  at  en  liden  Surdejg  syrer  hele 
Dejgen?  (1.  Kor.  5:  6.) 

De  »tre  Maal  Mel«  og  »hele  Dejgen«  betyder  Verden,  og 
disse  Udtalelser  i  Skriften  mener,  at  Himmeriges  Riges  Sand- 
heder skulde  spredes,  indtil  de  paavirkede  og  gennemtrængte 
alle  Jordens  Indvaanere.  Et  af  de  stærkeste  Vidnesbyrd,  der 
kan  fremføres  til  Støtte  for  de  Sidste-Dages  Helliges  Paa- 
stand om,  at  Guds  Rige  er  oprettet  paa  Jorden  i  vore  Dage 
gennem  ny  Aabenbaring  fra  Himmelen,  er  de  Forandringer, 
der  har  fundet  Sted  i  den  religiøse  Verden  og  i  Kristenhedens 
Lærdomme  siden  de  Sidste-Dages  Helliges  Ældster  begyndte 
at  prædike  og  bære  Vidnesbyrd  blandt  Nationerne,  eller  i  de 
Lande,  hvis  Indbyggere  bekender  sig  til  Kristus. 

I  det  sidste  halve  Aarhundrede,  ja  endog  siden  en  stor  Del 
af  de  forskellige  Kirkesamfunds  nuværende  Præster  begyndte 
at  prædike,  har  der  fundet  saa  mange  og  store  Forandringer 
Sted  i  Opfattelse  og  Synsmaade,  hvad  Kirkens  Tro  og  Lære 
angaar,  at  der  hersker  stor  Usikkerhed  og  Forvirring  inden- 
for de  fleste  af  Nutidens  Religionspartier.  Selv  den  romersk- 
katolske Kirke  med  dens  stensatte  Konservatisme  og  erklærede 
Uforanderlighed,  er  bleven  paavirket  af  denne  Aand.  Skal 
dens  gamle  Dogmer  give  efter  for  det  nye  Lys?  Dette  er  et 
Spørgsmaal,  der  i  høj  Grad  beskæftiger  dens  Prælater  og 
lærde  Mænd. 

Lad  os  i  Korthed  nævne  nogle  af  de  Forandringer  eller  Om- 
slag i  Kristendommens  Troslære,  der  især  har  gjort  sig  gæl- 
dende, siden  Profeten  Joseph  Smith  udforte  sin  Mission  og 
beseglede  sit  Vidnesbyrd  med  sit  Blod.  Han  blev  forfulgt  og 
hadet  hovedsagelig  fordi  han  lærte,  at  den  oprindelige  kristne 
Kirke  havde  Mirakler  og  aandelige  Gaver,  og  at  disse  burde 
findes  i  Kirken  i  Dag,  dersom  det  er  Guds  Kirke.  Hans  Lære 

om  de  Syges  Helbredelse  ved  Tro  blev  modarbejdet  med  stor 
Bitterhed,  og  han  blev  beskyldt  for  at  bedrage  og  vildlede  sine 
Tilhængere  ved  at  misbruge  deres  Godtroenhed  i  denne  Hen- 
seende. Paa  hans  Tid  var  det  den  almindelige  Tro  i  de  for- 
skellige Kirkesamfund,  at  Syges  Helbredelse  ved  Tro  for 
stedse  var  ophørt. 

Men  efter  hans  Tid  har  Troen  paa,  at  Syge  kan  og  virkelig 
bliver  helbredede  ved  Tro  vundet  Millioner  af  Tilhængere 
indenfor  Sekterne,  og  Helbredelse  ved  Tro  er  ved  at  blive  lige- 
saa  almindeligt,  som  den  for  Aartier  siden  blev  benægtet.  Et 
helt  Kirkesamfund  er  blevet  bygget  og  har  vundet  stor  Ud- 
bredelse med  dette  Princip  som  Hovedhjørnesten.  Vi  hentyder 
til  den  saakaldte  »Kristelige  Videnskab«,  grundlagt  af  Mrs. 
Eddy,  der  »opdagede«  denne  Helbredelsesmetode  mange  Aar 
efter,  at  den  var  publiseret  i  Mormons  Bog,  og  efter  at  Hun- 
dreder af  vor  Kirkes  Ældster  havde  prædiket  i  Amerika  og 
Europa  og  vundet  Tusinder  af  Tilhængere. 

Og  indenfor  de  store  Kirkesamfund  er  der  opstaaet  talrige 
Sekter,  hvoraf  de  fleste  hylder  Læren  om  Helbredelse  ved  Tro. 
Fremragende  Gejstlige  baade  i  Europa  og  Amerika  kommer 
aabenlyst  frem  med  Erklæringer  om,  at  Helbredelse  ved  Tro 
maa  være  muligt  i  vore  Dage  ligesaa  vel  som  paa  Kristi  Tid. 

Mænd  og  Kvinder,  der  nu  er  fremskredne  i  Alder,  kan  vist 
alle  erindre  i  deres  Barndom  at  have  hørt  Prædikener,  der 
skildrede  de  Rædsler,  som  ventede  de  Ugudelige  i  et  Helvede 
af  Ild  og  Svovl.  Men  hvem  hører  nogensinde  en  saadan  Tale 
nu  for  Tiden?  Kun  i  afsides  Egne,  hvor  Uvidenhed  og  Over- 
tro endnu  gør  sig  gældende,  vil  det  være  muligt  at  finde  Folk, 
der  vil  lytte  til  sligt.  Men  i  vore  Bedsteforældres  Tid  forkynd- 
tes Læren  om  et  bogstaveligt  Helvede  fra  næsten  enhver  Præ- 
dikestol i  Kristenheden. 

Profeten  Joseph  Smith  fremstod  og  lærte,  at  Helvede  er  en 
Tilstand,  mere  end  det  er  et  Sted,  at  ethvert  Menneske  ved 
Døden  indtræder  i  Aandernes  Veden  i  Forhold,  der  svarer  til 
hans  Liv  her  paa  Jorden,  og  at  der  er  Fremadskriden  og  Ud- 

vikling  i  den  næste  Verden,  samt  mange  andre  Sandheder 
vedrørende  Menneskets  Fremtidsskæbne,  der  strider  mod  den 
gamle  sekteriske  Lære  om  et  »Helvede  af  Ild  og  Svovl«,  hvil- 
ken nu  næsten  helt  er  forkastet  af  tænkende  Mennesker  inden- 
for Kristenheden. 

For  tres  eller  halvfjerds  Aar  siden  var  det  den  almindelige 
Tro  indenfor  de  store  Kirkesamfund,  at  spæde  Børn,  der  dor 
uden  Daab,  er  evigt  fortabte;  men  nu  synes  denne  Lære  saa 
godt  som  helt  at  være  opgivet.  Faa  Præster  i  nogenlunde  op- 
lyste Menigheder  vilde  nu  vove  at  sige  til  Mødrene  i  deres 
Forsamling,  at  de  smaa,  uskyldige  Væsener,  som  Dødens  Engel 
tog  fra  dem,  før  de  bleve  døbte,  nu  og  for  evigt  pines  i  Hel- 
vedes Ild.  Og  hvad  har  frembragt  denne  Forandring? 

I  Aaret  1830  blev  Mormons  Bog  publiseret.  Den  er  siden 
trykt  i  mange  Oplag  og  paa  flere  Sprog  og  dens  Indhold  pro- 
klameret af  Tusinder  af  Missionærer.  Og  den  indeholder  den 
mest  kraftige  Fordømmelse  af  Barnedaaben,  som  man  kan 
tænke  sig.  Deri  erklæres  det,  at  smaa  Børn  ikke  formaar  at 
begaa  Synd,  og  at  Adams  Forbandelse  blev  borttagen  ved 
Jesus  Kristus;  det  kaldes  »højtidelig  Gudsbespottelse  at  døde 
smaa  Børn«,  thi  de  behøver  ikke  Omvendelse,  ejheller  Daab. 
»Det  er  en  skrækkelig  Ugudelighed  at  tro,  at  Gud  vil  frelse  et 
Barn  formedelst  Daab,  og  at  et  andet  skulde  omkomme,  fordi 
det  ikke  var  døbt.«  Læren  om,  at  Born,  som  dør  i  den  spæde 
Alder,  er  frelste  formedelst  Kristi  Forsoning,  blev  fordømt 
som  en  af  Mormons  Bogs  Kætterier,  da  denne  Bog  forst  frem- 
kom, men  nu  er  der  Millioner  af  Kristne,  der  hylder  den 
samme  Anskuelse. 

Tiendesystemet,  ifølge  hvilket  Kirkens  Medlemmer  yder  en 
Tiendedel  af  deres  Indkomster  til  Kirkens  Opholdelse  og  de 
Fattiges  Understøttelse,  vinder  ogsaa  nu  Beundring  og  Aner- 
kendelse, indenfor  de  forskellige  Kirkesamfund.  Det  samme 
gælder  Kirkens  Organisation  og  Missionssystem. 

Endnu  en  afgjort  Forandring  i  Synsmaade  siden  Evan- 
geliets Gengivelse  skal  nævnes.  For  30  Aar  siden  kom  det 

Sporgsmaal  frem  i  Kongregationalist  Kirken,  om  en  Mand 
kunde  være  Præst,  der  troede  paa  Muligheden  af  Omvendelse 
efter  Døden.  Efter  megen  Diskussion  blev  det  vedtaget,  at  en 
saadan  Anskuelse  ikke  kunde  siges  at  være  i  Strid  med  den 
kristne  Tro.  Siden  da  er  talrige  Præster  og  Lægfolk  indenfor 
de  kristne  Samfund  komne  til  at  tro  paa  Omvendelse  og 
Frelse  efter  Doden.  De  Sidste-Dages  Hellige  var  de  første, 
der  fremkom  med  denne  Lære  i  vor  Tid.  Den  blev  tydelig 
fremsat  i  Aabenbaringerne  til  Profeten  Joseph  Smith,  blev 
forkastet,  latterliggjort  og  erklæret  falsk  af  vore  kristne  Ven- 
ner, der  nu  synes  at  faa  Øjnene  op  for  denne  store  Sandhed 
uden  dog  at  ville  anerkende,  hvorfra  den  har  sin  Oprindelse. 
Selv  Læren  om  Familielivets  Fortsættelse  i  den  næste  Verden 
finder  ogsaa  nu  Forsvarere  indenfor  de  kristne  Samfund. 

Trods  alle  Benægtelser  og  sindrige  Motiveringer  er  det  dog 
en  Kendsgerning,  at  ethvert  Fremskridt  i  Lærdomme,  i  Bibel- 
fortolkning og  i  aandelig  Intelligens  i  det  sidste  halve  Aar- 
hundrede  har  været  forkyndt  først  af  Ældsterne  fra  Jesu 
Kristi  Kirke  af  Sidste-Dages  Flellige,  og  de  har  modtaget  deres 
Lys  og  Kundskab  gennem  ny  Aabenbaring. 

Jesu  Kristi  Evangelium  i  dets  Fylde  læres  af  de  Sidste- 
Dages  Hellige  og  er  Himmeriges  Higes  Lov.  Det  er  den  Sur- 
dej g,  der  syrer  hele  Verden.  Haanet,  spottet  og  forfulgt,  som 
det  er,  vedbliver  det  at  være  en  mægtig  og  virksom  Kraft,  der 
undergraver  Sekternes  Lærdomme,  omstøder  de  af  Mennesker 
opstillede  Religionsformer  og  revolutionerer  det  religiøse  Liv 
i  Verden.  Den  forbereder  Jorden  for  Kristi  andet  Komme. 
Det  er  »Lyset,  som  skinner  i  Mørket,  men  Mørket  begriber 
det  ikke«.  j  <j  // 


MISSIONSNYHEDER. 

AFLØSNING.  Ældste  Ghr.  P.  Sørensen,  der  siden  Oktober 
1922  har  præsideret  over  Aalborg  Konference,  er  tillige  med 

sin  Hustru,  Soster  Martine  Sorensen,  lost  med  Tilladelse  til  at 
rejse  hjem.  De  afrejser  fra  Kobenhavn  den  17.  April. 

BESKIKKELSE.  Ældste  Christian  Larsen,  tidligere  For- 
stander i  Esbjerg  Gren,  er  beskikket  til  at  præsidere  over  Aal- 
borg Konference. 

ANKOMST.  Ældste  Allen  O.  Johnson  ankom  til  Kobenhavn 
den  28.  Marts.  Han  skulde  til  Sverige,  men  paa  Grund  af  Pas- 
vanskeligheder er  han  midlertidig  beskikket  til  at  virke  i 
Aarhus  Konference  i  den  danske  Mission. 

John  S.  Hansen, 
Missionspræsident. 


I  GAAR. 

(Af  Joseph  Quinney,  Jr.  i  »Improvement  Era«.) 

I  Gaar,  med  alle  dens  Gaver,  Lofter,  Glæder  og  Muligheder, 
er  for  evigt  gaaet  udenfor  min  Rækkevidde  og  Kontrol. 

/  Gaar  blev  alt,  hvad  jeg  udforte  gennem  Dagen,  nedskrevet. 
Var  mine  Handlinger  høje  og  ædle,  fyldte  med  Resultater, 
eller  blev  de  vejede  i  Forsømmelsens  og  Ligegyldighedens 
Vægtskaal? 

I  Gaar  raktes  Arbejdets  store  Gave  hen  imod  mig;  der  var 
fire  og  tyve  Timer  til  min  Raadighed.  Enten  var  jeg  langsom 
til  at  gribe  Lejligheden,  eller  ogsaa  adlod  jeg  det  manende 
Raab  om  at  tage  fat  med  Lyst. 

J  Gaar  var  i  Brand  med  Opgaver  og  nogle  havde  travlt  med 
deres  Losning;  de  forøgede  Verdens  Kundskab,  enten  i  Hjem- 
met, i  Byen  eller  i  Nationen.  Nye  Sandheder  udfoldedes,  der 
gav  Verden  større  Lys  og  Kraft  og  bragte  Menneskeslægten 
en  bedre  Forstaaelse  af  Livets  Betydning.  Hvad  Andel  havde 
jeg  i  Losningen  af  Gaarsdagens  Opgaver? 

I  Gaar  gav  mig  det  store  Privilegium  at  erhverve  mig  lidt 
dybere  Indsigt  i  Livets  Maal  og  Betydning,  og  i  hvad  jeg 
burde  gøre  for  i  fuldeste  Maal  at  paaskonne  Livets  Rigdom. 

/  Gaar  trængte  mine  Venner  til  medfølende  Opmuntring; 
de  søgte  efter  og  ventede  mig.  Opfyldte  jeg  deres  Forvent- 
ninger? Kom  jeg  i  Tide? 

/  Gaar  sagde  mig,  at  Venskab  var  en  dyb  og  hellig  Følelse. 
Forraadte  jeg  den  Tillid,  der  sammenbinder  og  forener  Ven 
med  Ven? 

/  Gaar  fandt  jeg  mig  forpligtet  til  at  bringe  et  Kærlighedens 
Budskab  til  mine  Medmenneskers  Hjerter;  ja,  jeg  havde  Fø- 
lelsen af,  at  et  helligt  Kald  var  lagt  paa  mine  Skuldre.  Lod 
jeg  Timerne  gaa  uden  at  adlyde  denne  kaldende  Indskydelse? 

I  Gaar  havde  jeg  Tid  og  Lejlighed  til  at  tale  til  Gud  og 
fortælle  ham  om  min  store  Taknemmelighed  for  hans  God- 
hed og  hans  store  Kærlighed.  Ogsaa  til  at  erhverve  mig  større 
Kundskab  om  ham  og  hans  Hensigt  med  at  give  mig  Liv  og 
Tilværelse.  Er  det  muligt,  at  jeg  var  saa  optaget  af  de  time- 
lige Ting  i  Livet,  at  denne  Samtale  med  Gud  blev  glemt? 

I  Gaar?  Alt,  hvad  jeg  har  tilbage,  er  Erindringen  om,  hvad 
jeg  kunde  og  burde  have  været.  Den  er  nu  gaaet  og  kommer 
aldrig  tilbage.  Men  i  Dag  er  min!  min!  Morgenen  bryder  frem, 
og  med  den  kaster  det  store  Kærlighedens  Lys  sine  Straaler 
ud  over  Forjættelsens  Sti.  I  Dag  er  min,  jeg  kan  gøre  den  til 
min  Dag,  Guds  Dag. 


KUNDSKAB  ER  MAGT  —  ENTEN  TIL 
GODT  ELLER  ONDT. 

(Af  Joseph  A.  West  i  »Improvement  Era«.) 

Uddannelse,  forenet  med  Beslutningen  om  at  anvende  den 
rigtigt,  bliver  efterhaanden  en  mægtig  Kraft  i  det  godes  Tje- 
neste, men  naar  det  modsatte  er  Tilfældet,  vil  Synd  og  Daar- 
lighed  blive  Følgen  i  Forhold  til,  hvilke  Bestræbelser  der 
gøres. 

Jeg  mindes  tydeligt  den  Tid,  da  Spørgsmaalet  om  offent- 
lige Skoler  forst  blev  bragt  paa  Bane  i  Utah,  og  at  Brigham 

Young  var  en  kraftig  Modstander  deraf,  til  Forundring  for 
mange  af  sine  Venner  og  til  Glæde  for  sine  Fjender,  thi  de 
mente,  at  det  var  et  Tegn  paa  Dekadence.  Hvorfor  modsatte 
han  sig  Friskolens  Indforelse?  Fordi  han,  med  det  forunder- 
lige Fremsyn,  som  Gud  havde  givet  ham,  forudsaa  Folgerne 
af,  at  en  Nation  havde  et  Skolesystem,  der  adskilte  al  religios 
eller  aandelig  Indflydelse  fra  Undervisningen.  Ogsaa,  at  hans 
Trosfæller  og  alle  andre  Kirkesamfund  vilde  komme  til  at 
hetale  en  dobhelt  Skat  til  Skolevæsenet,  en  til  Vedligeholdelsen 
af  Landets  offentlige  Skoler  og  en  anden  for  Religionsunder- 
visning, hvis  de  vilde  forhindre  Tilintetgørelsen  af  alle  aande- 
lige  Indflydelser  hos  den  opvoksende  Slægt  gennem  den  mest 
modtagelige  og  langt  den  vigtigste  Periode  i  Børnenes  Liv. 

Efter  mange  Aars  Erfaring  med  et  saadant  Skolesystem 
finder  vi,  at  i  Stedet  for  at  være  et  Universalmiddel  mod  alle 
Daarligheder,  der  skyldes  Uvidenhed  og  onde  Tilbøjeligheder, 
har  det,  i  mange  Henseender,  haft  lige  det  modsatte  Resultat, 
thi  Mangelen  paa  religios  Undervisning  har  skabt  nogle  af  de 
værste  Forbrydere,  som  Verden  nogensinde  har  kendt.  For- 
brydere, der  vilde  udslette  Aarhundreders  Fremskridt  paa 
Handelens  og  Industriens  Omraade,  i  Samfundslivet  og  i  Re- 
ligionen. 

Den  anvendte  Uddannelsesmetode,  adskilt  som  den  er  fra 
al  religiøs  Paavirkning,  har  ogsaa  skabt  en  overvældende 
Mængde  Gudsfornægtere,  der  offentligt  erklærer,  at  der  intet 
Liv  er  efter  Døden,  og  at  Menneskene  derfor  gor  klogt  i  at 
følge  den  gamle,  fordærvende  Filosofi,  der  bragte  Ødelæggelse 
over  to  af  de  største  Civilisationer  i  Oldtiden,  nemlig  Græken- 
land og  Rom,  hvis  Motto  var:  »Spis,  drik  og  vær  lystig,  thi  i 
Morgen  dør  du.«  Med  andre  Ord,  faa  den  størst  mulige  Til- 
fredsstillelse ud  af  Livet,  før  den  evigtvarende  Dødens  Nat 
indhyller  dig,  hvilket  saa  bogstaveligt  opfylder  en  Profeti, 
udtalt  af  en  af  de  gamle  Apostle,  der  siger:  »I  de  sidste  Dage 
skulle  Menneskene  elske  Vellyst  mere,  end  de  elske  Gud.« 
De  søger  at  modvirke  Kristendommens  Indflydelse  og  øde- 

lægge  ethvert  Vidnesbyrd  om  Gud  i  Universet  og  i  det  men- 
neskelige Samfund.  Det  er  imidlertid  en  vanskelig  Ting  at 
gore,  thi  der  er  noget  i  den  menneskelige  Sjæl,  der  protesterer 
imod  det,  hvor  haardt  man  end  prøver,  og  sommetider  i  Livet 
gør  den  Folelse  sig  gældende,  at  der  maaske  alligevel,  trods 
alt,  er  en  Gud  til. 

Hvor  den  rigtige  religiose  Indflydelse  har  været  frem- 
herskende i  det  kristne  Hjem  eller  gennem  Kirkerne,  er  Tu- 
sinder af  den  opvoksende  Ungdom  bleven  bevaret  fra  de  fryg- 
telige Onder,  ovenfor  hentydet  til,  og  mange  flere  kunde  have 
været  reddet,  dersom  Bibelen  og  dens  etiske  Læresætninger 
ikke  var  bleven  bandlyst  fra  de  offentlige  Skoler  i  Amerika, 
og  saa  mange  andre  Ting  lært,  som  modvirker  den  kristne  Tro. 

De,  der  forbliver  tro  mod  de  kristne  Idealer,  vil  have  et 
mægtigt  Arbejde  at  udfore  ved  Modarbejdelsen  af  de  Onder, 
der  allerede  er  plantede  i  Menneskenes  Hjerter  af  Tidens  fri- 
tænkeriske Lærdomme  og  Tendenser,  men  tør  vi  ikke  allige- 
vel haabe  paa  den  endelige  Sejr? 

Men  ledende  Skolemænd  og  den  tænkende  Del  af  Befolk- 
ningen begynder  at  fremhæve  Nødvendigheden  af,  at  Børnene 
undervises  i  Religion,  og  at  de  lærer  at  tro  paa  Gud.  Pro- 
fessor James  Bassett  Pratt  ved  Williams  Kollegium  slutter 
sin  Artikel  i  »The  Yale  Review«  med  følgende  Ord: 

»Jeg  har  Følelsen  af,  at  vor  Generation  —  jeg  taler  som  en  af 
de  ældre  —  ikke  har  gjort  sin  fulde  Pligt  overfor  Ungdommen. 
.  .  .  Lad  dem  erindre,  at  Religionen  er  en  kostelig  Perle;  at  det 
aandelige  Liv,  om  end  det  aldrig  kan  blive  helt  udryddet  blandt 
Menneskene,  dog  er  en  spæd  Plante,  der  kun  frembringer  de  skøn- 
neste Blomster  ved  omhyggelig  Pasning;  at  Frihed  ikke  er  den 
eneste  Ting,  hvis  Pris  er  en  aldrig  svigtende  Aarvaagenhed.« 

Den  sidste  lovgivende  Forsamling  i  South  Dakota  vedtog: 

»At  Befolkningen  i  South  Dakota  ufortovet  anmodes  om  at  tage 
fat  paa  en  fornyet  Bestræbelse  efter  at  genoprette  Balancen  mellem 
det  aandelige  og  materielle,  at  vore  Børn  kan  blive  opdragne  i 
Retskaffenhedens  Grundsætninger.  At  Kirker  og  Søndagsskoler  faar 
Tilholl  om  at  forstærke  deres  Arbejde  og  række  ud  til  ethvert 
Barn  indenfor  deres  respektive  Virkefelt.« 

Tidligere  Præsident  Woodrow  Wilson  siger  i  August- 
Nummeret  af  »Atlantic  Monthly«: 

»Hele  Sagen  kan  sammenfattes  i  dette:  Vor  Civilisation  kan 
ikke  holdes  vedlige  materielt,  med  mindre  den  genopvækkes 
aandeligt.* 

I  vor  Kirkes  forskellige  Organisationer,  saa  vel  som  i  Kir- 
kens Skoler  og  Seminarier,  har  vort  Folks  Ungdom  ualminde- 
ligt gode  Lejlegheder  til  at  modtage  religiøs  Undervisning, 
men  Forældre  burde  ikke  glemme,  at  Hjemmet  er  det  første 
og  vigtigste  Sted,  hvor  vi  kan  lære  og  praktisere  Religionen 
—  vor  Herre  Jesu  Kristi  frelsende  Principper. 


DØDSFALD. 

Henrik  Vilhelm  Gerlach  døde  den  4.  Marts  1924  i  Aalborg  efter 
flere  Aars  Sygdom.  Han  blev  født  den  8.  September  1858  og  blev 
Medlem  af  Kirken  den  16.  April  1896.  Han  virkede  trofast  og  med 
Nidkærhed  for  Herrens  Sags  Fremme,  indtil  Sygdom  forhindrede 
ham,  og  døde  i  Haabet  om  en  herlig  Opstandelse. 

Begravelsen  fandt  Sted  den  9.  Marts  fra  Kapellet  paa  Aalborg 
Kirkegaard,  hvilket  var  fyldt  til  Trængsel.  Missionspræsident  John 
S.  Hansen  holdt  Talen  ved  Baaren,  Holger  Jørgensen  aabnede  med 
Bøn  og  smuk  Sang  udfortes  af  Koret.  Graven  indvides  af  Konf. 
Præsident  C.  P.  Sørensen. 

